Mastodonsaurus

Mastodonsaurus on jättimäinen sukupuuttoon kuolleiden panssarisammakoiden suku, joka eli triaskauden keskivaiheilla noin 230 miljoonaa vuotta sitten Euroopassa ja Afrikassa. Mastodonsaurus kasvoi jopa neljä metriä pitkäksi. Sillä oli lyhyt ruumis ja häntä, sekä massiivinen litteä kallo. Täysikasvuisen yksilön kallon pituus saattoi olla 1,5 metriä. Sen leuat olivat täynnä pieniä, teräviä hampaita, ja pari torahammasta työntyi ylös sen alaleuasta ja yläleuan aukkojen läpi.

Mastodonsaurus söi ainoastaan kalaa, jota se saalisti järvissä, lammissa ja soilla joissa se eli.

Galleria

Lähteet

Viitteet 

Panssarisammakot